**TENDER PENJUALAN KENDERAAN SYARIKAT Bil 01/2018**

**SINERGI PERDANA MARKETING SDN BHD (SP Marketing)**

|  |  |  |
| --- | --- | --- |
| **Nama Penuh Syarikat** | **:** | Sinergi Perdana Marketing Sdn Bhd |
| **No. Pendaftaran Syarikat** | **:** | 763571-P |
| **Alamat Syarikat** | **:** | A-6-1, Aras 6, Blok A, Mines Waterfront Business Park, No. 3, Jalan Tasik, The Mines Resort City, 43300, Seri Kembangan, Selangor. |
| **No Telefon / Fax** | **:** | 03-89427901 / 03-89427904 |

1. Tawaran tender penjualan kenderaan ini adalah terbuka kepada syarikat-syarikat / individu dan kakitangan Syarikat.
2. Tawaran tender penjualan kenderaan ini hendaklah menggunakan **Borang Tawaran Tender** yang disediakan.
3. Setiap pembida hanya boleh menghantar satu (1) tawaran tender untuk satu (1) unit kenderaan sahaja.
4. Satu (1) borang tender sahaja diperlukan sekiranya pembida memilih untuk membida kedua-dua unit kenderaan tersebut.
5. Harga minimum setiap kenderaan yang ditawarkan adalah seperti berikut :-

|  |  |  |  |  |
| --- | --- | --- | --- | --- |
| **Bil** | **Model Kenderaan** | **No Kenderaan** | **Tahun** | **Harga Minimum** |
| 1. | Proton Perdana V6 | WSK5438 | 2009 | RM15,800.00 |
| 2. | Mitsubishi Triton | WTY5641 | 2010 | RM46,800.00 |

1. Tempoh tawaran tender bermula pada 26 Februari 2018 dan akan ditutup pada jam 12.00 tengahari, 09 Mac 2018.
2. Wang Kesungguhan (“*Earnest Money”*) pada kadar 10% daripada harga tawaran tender untuk setiap kenderaan mesti disertakan bersama-sama Borang Tawaran Tender dalam bentuk Bank Deraf (*Bank Draft*) atau Cek Peribadi (*Personal Cheque*) sahaja atas nama **SINERGI PERDANA MARKETING SDN BHD**, yang akan dipulangkan balik sekiranya tawaran pembida tersebut tidak berjaya.
3. Tawaran tender tanpa wang kesungguhan (“*Earnest Money*”) atau bayaran nilai wang kesungguhan (“*Earnest Money*”) yang tidak mencukupi atau wang kesungguhan (“*Earnest Money*”) dibayar di dalam kaedah/bentuk/cara selain daripada yang ditetapkan di dalam Perkara 7 di atas seperti melalui wang tunai, bayaran tunai melalui “*Cash Deposit Machine*” ke akaun bank Syarikat dan sebagainya tidak akan dipertimbangkan dan tawaran tender tersebut dianggap tidak sah dan terbatal dengan sendirinya.
4. Borang Tawaran Tender yang diterima lewat atau lewat diserahkan tidak akan dipertimbangkan dan akan ditolak.
5. Kenderaan-kenderaan yang ditender ini adalah dijual / ditender sebagaimana keadaannya semasa dilihat dan berada (‘*As is where is basis’*)
6. Wang Kesungguhan (“*Earnest Money*”) akan disimpan untuk tempoh selama enam puluh (60) hari oleh SP Marketing bermula atau selepas keputusan tender diumumkan yang mana awal.
7. Pembida yang berjaya akan dimaklumkan melalui secara bertulis atau melalui surat rasmi daripda SP Marketing yang disertakan bersama-sama Surat Akuan Terima Tender.
8. Surat Akuan Terima Tender mesti dijawab dan dikembalikan kepada SP Marketing dalam masa 7 hari daripada tarikh surat akuan terima tersebut.
9. Surat Akuan Terima oleh pembida yang berjaya dan dikembalikan kepada SP Marketing tidak dibenarkan ditarik balik manakala wang kesungguhan (“*Earnest Money*”) tidak akan dikembalikan.
10. Pembida yang gagal menjawab dan mengembalikan surat akuan terima tersebut di dalam tempoh yang ditetapkan atau ingin menarik balik hasrat untuk membeli dianggap menolak tawaran tender tersebut SP Marketing berhak memberikan hak tawaran tender tersebut kepada pembida yang berikutnya. Manakala wang kesungguhan (“*Earnest Money*”) tidak akan dikembalikan.
11. Pembida yang berjaya dan menerima tawaran tender tersebut dimestikan membuat pembayaran penuh dalam tempoh 30 hari daripada tarikh surat akuan terima di dalam bentuk Draf Bank (*Bank Draft*) atau Cek Peribadi (*Personal Cheque*) sahaja atas nama **SINERGI PERDANA MARKETING SDN BHD**. Bayaran melalui wang tunai dan sebagainya tidak akan diterima.
12. Kegagalan menjelaskan pembayaran penuh dalam tempoh masa dan cara yang ditetapkan akan menyebabkan setiap tawaran yang diberikan terbatal dengan sendirinya dan wang kesungguhan (“*Earnest Money*”) tidak akan dikembalikan. SP Marketing berhak memberikan tawaran tersebut kepada pembida yang berikutnya.
13. Pembida yang berjaya hanya boleh menuntut dan mengambil kenderaan tersebut hanya setelah dimaklumkan untuk berbuat demikian oleh SP Marketing iaitu selepas semua urusan penukaran hak milik kenderaan tersebut selesai dilakukan. Semua urusan yang membabitkan urusan pengdokumentasian, perbelanjaan bagi tuntutan, pengambilan kenderaan, urusan penukaran hak milik kenderaan tersebut serta urusan-urusan dan kos-kos lain yang terbabit adalah ditanggung oleh pembida sendiri.
14. SP Marketing berhak untuk meminda, menukar, menambah serta membatalkan sebaran syarat-syarat dan keputusan tender ini.
15. Segala permasalahan yang timbut hendaklah dirujuk kepada SP Marketing.
16. Segala keputusan yang dibuat SP Marketing adalah muktamad dan sebarang urusan surat-menyurat tidak akan dilayan.
17. Kenderaan boleh dilihat di ruangan pejabat Sinergi Perdana Marketing Sdn Bhd di alamat A-6-1, Aras 6, Blok A, Mines Waterfront Business Park, No.3, Jalan Tasik, The Mines Resort City, 43300, Seri Kembangan, Selangor.